Tarybos Direktyva
1980 m. gruodžio 22 d.
dėl Graikijos įstojimo iš dalies keičianti Direktyvą 80/154/EEB dėl akušerių diplomų, pažymėjimų ir kitų oficialią kvalifikaciją patvirtinančių dokumentų abipusio pripažinimo, įskaitant priemones, padedančias veiksmingai naudotis įsisteigimo teise ir laisve teikti paslaugas
(80/1273/EEB)
EUROPOS BENDRIJŲ TARYBA,
atsižvelgdama į 1979 m. Stojimo aktą, ypač į jo 146 straipsnį,
kadangi 1980 m. sausio 21 d. Tarybos direktyva 80/154/EEB dėl akušerių diplomų, pažymėjimų ir kitų oficialią kvalifikaciją patvirtinančių dokumentų abipusio pripažinimo, įskaitant priemones, padedančias veiksmingai naudotis įsisteigimo teise ir laisve teikti paslaugas [1], buvo priimta po Stojimo akto pasirašymo;
kadangi, atsižvelgiant į Graikijos įstojimą, direktyvoje turi būti padaryti tam tikri pakeitimai, siekiant užtikrinti, kad ją vienodai taikytų Graikija ir kitos valstybės narės,
PRIĖMĖ ŠIĄ DIREKTYVĄ:
1 straipsnis
Direktyva 80/154/EEB iš dalies keičiama taip:
1. 1 straipsnis papildomas taip:
"Mαία".".
2. 3 straipsnis papildomas tokiu punktu:
"j. Graikijoje:
- πτυχίο μαίας, patvirtintas Socialinių paslaugų ministerijos,
- πτυχίο "Ανωτέρας Σχολής Στελεχών "Υγείας καί Κοινωνικής Προνοίας, Τμήματος Μαιών"., išduotas KATEE".".
2 straipsnis
Valstybės narės patvirtina priemones, kurios, įsigaliojusios per Direktyvos 80/154/EEB 20 straipsnio 1 dalyje nustatytą laiką, įgyvendina šią direktyvą.
Apie tai jos nedelsdamos praneša Komisijai.
3 straipsnis
Ši direktyva skirta valstybėms narėms.
Priimta Briuselyje, 1980 m. gruodžio 22 d.